
Comisia pentru buget,

finanţe şi bănci

Bucureşti 16.05.2000

Nr.358

AVIZ

asupra proiectului de Lege pentru aprobarea Ordonanţei Guvernului nr.2/2000 privind organizarea activităţii de expertiză tehnică judiciară şi extrajudiciară

Cu adresa nr.236 din 18 aprilie 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei Guvernului nr.2/2000 privind organizarea activităţii de expertiză tehnică judiciară şi extrajudiciară.

În urma examinării proiectului de lege, în şedinţa din data de 16 mai 2001, Comisia pentru buget, finanţe şi bănci, cu majoritate de voturi, a hotărât supunerea spre dezbaterea şi adoptarea Plenului Camerei Deputaţilor, cu următorul amendament: eliminarea sintagmei “şi contabile” din conţinutul: Art.4 (2); Art.11 (3); Art.13 (3); Art.20; Art.23 (2); Art.24 (1); Art.25 (din 1 şi 2 litera e); Cap.V în titlu; Art.33 (alin.1 şi litera e); Art.35 alin.7., întrucât prin Art.44 din Ordonanţa Guvernului nr.65/1994 privind organizarea activităţii de expertiză contabilă şi a contabililor autorizaţi, aprobată prin Legea nr.42/1995, publicată în Monitorul Oficial al României, Partea I nr.103/29.05.1995, cu modificările şi completările ulterioare, au fost abrogate prevederile referitoare la organizarea expertizei contabile din Decretul nr.79/1971 privind expertiza contabilă şi expertiza tehnică, publicat în Buletinul Oficial nr.32 din 16 martie 1971.

